2007R1299 — DA — 01.07.2008 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 1299/2007 af 6. november 2007 om anerkendelse af producentsammenslutningerne i humlesektoren (kodificeret udgave) (EFT L 289, 7.11.2007, p.4)

Ændret ved:









▼B

KOMMISSIONENS FORORDNING (EF) Nr. 1299/2007

af 6. november 2007

om anerkendelse af producentsammenslutningerne i humlesektoren

(kodificeret udgave)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1952/2005 af 23. november 2005 om den fælles markedsordning for humle og om ophævelse af forordning (EØF) nr. 1696/71, (EØF) nr. 1037/72, (EØF) nr. 879/73 og (EØF) nr. 1981/82 ( 1 ), særlig artikel 17, og ud fra følgende betragtninger: (1) Kommissionens forordning (EØF) nr. 1351/72 af 28. juni 1972 om anerkendelse af producentsammenslutningerne i humlesektoren ( 2 ) er blevet ændret væsentligt ved flere lejligheder ( 3 ). Forordningen bør af klarheds- og rationaliseringshensyn kodificeres. (2) De i artikel 7, stk. 2, i forordning (EF) nr. 1952/2005 fastsatte betingelser for anerkendelse af humleproducentsammenslutninger omfatter bl.a. anvendelse af fælles regler for produktion og afsætning i første handelsled samt dokumentation for en tilstrækkelig stor økonomisk aktivitet. Det er nødvendigt, at disse betingelser præciseres. (3) For at sikre en vis ansartethed i den administrative procedure bør der opstilles regler for visse detaljer vedrørende ansøgning om anerkendelse og angående meddelelse og tilbagekaldelse af anerkendelsen. (4) Til underretning for medlemsstaterne og alle interesserede parter er det hensigtsmæssigt at foreskrive offentliggørelse ved hvert kalenderårs begyndelse af listen over sammenslutningerne, der har fået anerkendelse i løbet af det foregående år, og over dem, hvis anerkendelse er blevet tilbagekaldt i løbet af samme periode. (5) Foranstaltningerne i denne forordning er i overensstemmelse med udtalelse fra Forvaltningskomitéen for Humle — ud fra følgende betragtninger: UDSTEDT FØLGENDE FORORDNING:







▼M1

Artikel 1

1. Ansvaret for anerkendelse af producentorganisationer, jf. artikel 122 i Rådets forordning (EF) nr. 1234/2007 ( 4 ), i det følgende benævnt »producentsammenslutninger« påhviler den medlemsstat, på hvis område producentsammenslutningen har sit vedtægtsmæssige hjemsted.

2. Medlemsstaterne skal efter anmodning anerkende de producentsammenslutninger, der opfylder nedenstående almindelige betingelser:

a) De skal have status som juridisk person eller have tilstrækkelig retsevne til at have rettigheder og forpligtelser efter den nationale lovgivning.

b) De skal anvende de fælles regler for produktion og markedsføring i første afsætningsled, som er defineret i andet afsnit.

c) Deres vedtægter skal forpligte deres medlemmer til: i) at overholde de fælles produktionsregler og beslutningerne om, hvilke sorter der kan produceres ii) at sælge deres samlede produktion gennem sammenslutningen.

d) De skal godtgøre, at de er økonomisk levedygtige.

e) De skal i hele deres virksomhed afstå fra enhver forskelsbehandling af Fællesskabets producenter eller producentsammenslutninger, der især beror på nationalitet eller etableringssted.

f) De skal uden forskelsbehandling sikre enhver producent, der forpligter sig til at overholde vedtægterne, ret til at blive medlem af sammenslutningen.

g) Deres vedtægter skal indeholde bestemmelser, der sikrer, at de medlemmer af en sammenslutning, der ønsker at opgive deres medlemskab, kan gøre det, efter at de har været medlemmer i mindst tre år, og såfremt de senest et år forud for deres udtræden har underrettet sammenslutningen herom, jf. dog nationale love eller andre retsforskrifter, der har til formål i bestemte tilfælde at beskytte en producentsammenslutning eller dens kreditorer mod eventuelle finansielle følger af et medlems udtræden eller at forhindre et medlem i at udtræde i løbet af regnskabsåret.

h) De skal ifølge deres vedtægter have forpligtelse til at føre særskilt bogholderi for den virksomhed, der danner grundlag for anerkendelsen.

i) De må ikke indtage en dominerende stilling i Fællesskabet.

Ved første afsætningsled forstås producentens eget salg af humlen eller, hvis der er tale om en producentsammenslutning, medlemmernes salg af humle til engrosvirksomheder eller til forarbejdningsindustrien.

3. Forpligtelsen i stk. 2, litra c), gælder ikke for produkter, som producenterne har indgået købekontrakter for, inden de tiltrådte producentsammenslutningen, såfremt den pågældende sammenslutning er blevet underrettet herom og har godkendt dem.

4. Uanset stk. 2, litra c), nr. ii), kan de tilsluttede producenter, hvis producentsammenslutningen tillader det, på de betingelser, sammenslutningen har fastlagt:

a) erstatte forpligtelsen til at sælge hele produktionen gennem producentsammenslutningen som fastsat i stk. 2, litra c), nr. ii), med forpligtelsen til at afsætte i henhold til de fælles regler, der er fastlagt i sammenslutningens vedtægter, og som sikrer, at sammenslutningen har ret til at få salgspriserne oplyst, da den skal godkende disse, idet manglende godkendelse forpligter sammenslutningen til at overtage humlen til en højere pris

b) gennem en anden af deres egen sammenslutning valgt producentsammenslutning sælge produkter, som på grund af deres karakteristika ikke automatisk indgår i deres egen sammenslutnings handelsaktiviteter.

5. De fælles regler, der er omhandlet i stk. 2, litra b), og litra c), nr. i), skal fastlægges skriftligt. Reglerne skal mindst omfatte følgende elementer:

a) for produktionens vedkommende: i) bestemmelser om anvendelse af en eller flere bestemte sorter ved fornyelse af beplantningerne eller anlæg af nyplantninger ii) bestemmelser om overholdelse af en vis dyrkningspraksis og af plantebeskyttelsesforanstaltninger iii) bestemmelser om plukning, tørring og i påkommende tilfælde behandling med henblik på salg

b) i forbindelse med afsætningen navnlig med hensyn til koncentrationen af og betingelserne for udbud: i) generelle bestemmelser for salg gennem sammenslutningen ii) bestemmelser vedrørende de mængder, som producenterne kan sælge selv, samt regler for dette salg.

▼B

Artikel 2

1. For at blive anerkendt skal en producentsammenslutning omfatte arealer på mindst 60 hektar og mindst 7 producenter.

For Grækenland nedsættes det minimale antal hektar til 30.

▼M1

2. Efter proceduren i artikel 195, stk. 2, i forordning (EF) nr. 1234/2007 kan en medlemsstat efter begæring få tilladelse til at anerkende en sammenslutning, hvis registrerede arealer omfatter under 60 ha, hvis disse arealer ligger i et anerkendt produktionsområde, der dækker under 100 ha.

▼B

Artikel 3

Ved ansøgning om anerkendelse forevises følgende dokumenter og oplysninger:

a) vedtægterne

b) oplysning om, hvilke personer der har beføjelser til at handle i sammenslutningens navn og på dennes vegne

c) oplysning om den aktivitet, med hvilken ansøgningen om anerkendelse begrundes

d) bevis for, at bestemmelserne i artikel 2 er overholdt.

Artikel 4

1. Inden for en frist på tre måneder efter ansøgningens indgivelse træffer medlemsstaterne beslutning om, hvorvidt anerkendelse skal meddeles.

2. Anerkendelsen af en sammenslutning tilbagekaldes, hvis de for anerkendelsen fastsatte betingelser ikke mere er opfyldt, eller hvis denne anerkendelse hviler på fejlagtige oplysninger.

Anerkendelsen tilbagekaldes med tilbagevirkende kraft, såfremt sammenslutningen har opnået den eller gør brug af den på svigagtig måde.

3. Medlemsstaterne udøver en vedvarende kontrol med, at de anerkendte sammenslutninger overholder anerkendelsesbetingelserne.

Artikel 5

1. Når en medlemsstat meddeler, afslår eller tilbagekalder en sammenslutnings anerkendelse, meddeler den Kommissionen dette inden to måneder efter meddelelsen til ansøgeren om afgørelsen, idet den anfører grundene til afslaget på ansøgningen eller til tilbagekaldelsen af anerkendelsen.

2. Ved hvert kalenderårs begyndelse sørger Kommissionen for offentliggørelse i Den Europæiske Unions Tidende af listen over de i løbet af det foregående år anerkendte sammenslutninger samt listen over dem, hvis anerkendelse er blevet tilbagekaldt i løbet af samme periode.

Artikel 6

Forordning (EØF) nr. 1351/72 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.

Artikel 7

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I







Ophævet forordning med oversigt over ændringer Kommissionens forordning (EØF) nr. 1351/72 (EFT L 148 af 30.6.1972, s. 13) Kommissionens forordning (EØF) nr. 2564/77 (EFT L 299 af 23.11.1977, s. 9) Artikel 21 og bilag I, afdeling II, del B, litra e), i tiltrædelsesakten af 1979 (EFT L 291 af 19.11.1979, s. 77) Kommissionens forordning (EØF) nr. 2591/85 (EFT L 247 af 14.9.1985, s. 12) Kommissionens forordning (EØF) nr. 1323/86 (EFT L 117 af 6.5.1986, s. 12) Kommissionens forordning (EØF) nr. 3858/87 (EFT L 363 af 23.12.1987, s. 27)









BILAG II







Sammenligningstabel Forordning (EØF) nr. 1351/72 Nærværende forordning Artikel 1, stk. 1, indledende tekst Artikel 1, stk. 1, indledende tekst Artikel 1, stk. 1, litra a), indledende tekst Artikel 1, stk. 1, litra a), indledende tekst Artikel 1, stk. 1, litra a), punkt aa) Artikel 1, stk. 1, litra a), nr. i) Artikel 1, stk. 1, litra a), punkt bb) Artikel 1, stk. 1, litra a), nr. ii) Artikel 1, stk. 1, litra a), punkt cc) Artikel 1, stk. 1, litra a), nr. iii) Artikel 1, stk. 1, litra b), indledende tekst Artikel 1, stk. 1, litra b), indledende tekst Artikel 1, stk. 1, litra b), punkt aa) Artikel 1, stk. 1, litra b), nr. i) Artikel 1, stk. 1, litra b), punkt bb) Artikel 1, stk. 1, litra b), nr. ii) Artikel 1, stk. 1, litra b), punkt cc) — Artikel 1, stk. 2 Artikel 1, stk. 2 Artikel 2, stk. 1, første punktum Artikel 2, stk. 1, første afsnit Artikel 2, stk. 1, andet punktum Artikel 2, stk. 1, andet afsnit Artikel 2, stk. 2 Artikel 2, stk. 2 Artikel 3 Artikel 3 Artikel 4, stk. 1 Artikel 4, stk. 1 Artikel 4, stk. 2, første punktum Artikel 4, stk. 2, første afsnit Artikel 4, stk. 2, andet punktum Artikel 4, stk. 2, andet afsnit Artikel 4, stk. 3, første afsnit Artikel 4, stk. 3 Artikel 4, stk. 3, andet afsnit — Artikel 5 — Artikel 6 Artikel 5 — Artikel 6 Artikel 7 Artikel 7 — Bilag I — Bilag II